Endamê Heyetê Rayberdişî yê Konseya Komelgehê Demokratîk û Azadî yê Rojhelatê Kurdîstanî (KODAR) Yûzsif Rebanî (Rêzan Cawîd) 6ê tebaxe de hêrişê artêşa tirke yê vera Qamişloyî de şehîd bibî. Keyeyê Şehîd Rêzanî yo ke Mahabad de ciwîyeno semedê ey tezîya naro.
Xeylêk bajaranê Rojhelatê Kurdîstanî ra bi hezaran kesî tewrê tewrê tezîye bîyî. Reyna Kamyaran, Dêwilan, Sine û Merîvanî ra Dayîkê Haştîye tewrê tezîye bîyî. Dayîkê Haştîye ke ameyî verê banê Şehîd Rêzan Cawîdî lawikî vatî û sloganê ''Şehîdî nêmirenî'' eştî.
